CELEX: 32004D0706
Language: hu
Date: 2004-10-15 00:00:00
Title: 2004/706/EK: A Bizottság határozata (2004. október 15.) az európai vállalatirányítási fórum létrehozásáról

22.10.2004   
            
            
               HU XM
            
            
               Az Európai Unió Hivatalos Lapja
            
            
               L 321/53
            
         A BIZOTTSÁG HATÁROZATA
   (2004. október 15.)
   az európai vállalatirányítási fórum létrehozásáról
   (2004/706/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   mivel:
   
               (1)
            
            
               A megfelelő és átlátható vállalatirányítás alapvetően fontos az Európai Unióban működő vállalkozások versenyképességének és hatékonyságának javítása, valamint a részvényesek jogainak erősítése és a harmadik felek védelme szempontjából.
            
         
               (2)
            
            
               A Bizottság 2001 szeptemberében magas szintű társasági jogi szakértői csoportot állított fel, hogy tegyen ajánlásokat a korszerű társasági jogi keretszabályokra vonatkozóan; a magas szintű társasági jogi szakértői csoport megbízatását később több vállalatirányítási kérdésre is kiterjesztették.
            
         
               (3)
            
            
               A Tanács azt követően, hogy a magas szintű társasági jogi szakértői csoport 2002. november 4-én bemutatta záróbeszámolóját, társasági jogi és vállalatirányítási cselekvési terv kidolgozására kérte fel a Bizottságot; a cselekvési tervnek különösen az utóbbi idők vállalati csődjeire kell megfelelő válaszlépést adnia.
            
         
               (4)
            
            
               A 2003 májusában elfogadott, A társasági jog korszerűsítéséről és a vállalatirányítás javításáról az Európai Unióban címet viselő bizottsági cselekvési terv (1) egy sor olyan intézkedést határozott meg, amelyek szükségesek a keretszabályok korszerűsítéséhez és egyszerűsítéséhez; ezek közé tartozik egy európai vállalatirányítási fórum létrehozása.
            
         
               (5)
            
            
               A Tanács 2003. szeptember 22-én üdvözölte a cselekvési terv bemutatását, amit fontos elemnek ítélt a kibővült Unión belüli átlátható és ésszerű tőkepiac kialakítása szempontjából; a Tanács helyeselte a Bizottság azon felismerését, hogy az európai szintű társasági jogi és vállalatirányítási fejlődés szerves részeként fontos szerepe van a szakértői és nyilvános konzultációnak, és tudomásul vette a Bizottság azon szándékát, hogy fórumot hozzon létre az Európai Unión belül működő vállalatirányítási rendszerekről.
            
         
               (6)
            
            
               Az európai vállalatirányítási fórumnak a nemzeti vállalatirányítási szabályzatok egymáshoz közelítésének fokozása érdekében a kölcsönös tájékoztatást és a tagállamokban működő legjobb irányítási gyakorlatokról folytatott tapasztalatcserét kell szolgálnia, továbbá a Bizottság számára mérlegelési, vita- és tanácsadási testületként kell működnie a vállalatirányítás területén.
            
         
               (7)
            
            
               Az európai vállalatirányítási fórum elkészíti saját eljárási szabályait, és teljes mértékben tiszteletben tartja az intézmények szerepét és előjogait (2),
            
         ELFOGADTA EZT A HATÁROZATOT:
   1. cikk
   Európai vállalatirányítási fórum (a továbbiakban: fórum) néven szakértői csoport létesül, amely a Közösségen belüli vállalatirányítással foglalkozik.
   2. cikk
   A fórum szerepe a tagállamok vállalatirányítási gyakorlatának fejlesztése tükrében a nemzeti vállalatirányítási szabályzatok egymáshoz közelítésének fokozása, valamint a Bizottság számára annak felkérésére vagy saját kezdeményezésére stratégiai tanácsadás biztosítása szakpolitikai kérdésekről a vállalatirányítás területén.
   3. cikk
   A fórum legfeljebb tizennyolc tagú, és a tagok vállalatirányítási tapasztalata és szakértelme közösségi szinten széles körű elismerést élvez. A fórum tagjait a Bizottság nevezi ki. A tagok listája a mellékletben szerepel.
   A Bizottság részt vesz a fórum ülésein, és magas szintű képviselőt jelöl ki a vitákon való részvételre.
   A fórum elnöke a Bizottság képviselője.
   4. cikk
   A fórum tagjainak hivatali ideje három év. A megbízatás megújítható. A fórum tagjai a hároméves időszak lejártát követően mindaddig hivatalban maradnak, amíg helyükre új tagot nem neveznek ki, vagy megbízatásukat meg nem újítják. A fórum valamely tagjának a megbízatás ideje alatti lemondása vagy elhalálozása esetén a Bizottság a 3. cikknek megfelelően új tagot nevez ki.
   5. cikk
   A Bizottság a tagok listáját tájékoztatási célból közzéteszi az Európai Unió Hivatalos Lapjában.
   6. cikk
   A fórum felkérhet szakértőket és megfigyelőket arra, hogy vegyenek részt az ülésein.
   A fórum felállíthat munkacsoportokat.
   7. cikk
   A fórum éves jelentést nyújt be a Bizottságnak.
   8. cikk
   A fórum elfogadja a saját eljárási szabályait.
   A fórum titkársági feladatait a Bizottság látja el.
   9. cikk
   A tagok, a megfigyelők és a szakértők részéről a fórum tevékenységeivel kapcsolatban felmerülő utazási és napidíjakat a Bizottság a hatályos bizottsági rendelkezéseknek megfelelően téríti meg. A tagok feladatuk ellátásáért nem részesülnek díjazásban.
   10. cikk
   A fórum 2004. október 18-án kezdi meg működését.
   
      Kelt Brüsszelben, 2004. október 15-én.
      
         
            a Bizottság részéről
         
         Frederik BOLKESTEIN
         
            a Bizottság tagja
         
      
   
   
      (1)  KOM(2003) 284 végl.
   
      (2)  A 2003. szeptember 22-i tanácsi következtetések 9. pontjából származó szöveg.
   ANEXO — PŘÍLOHA — BILAG — ANHANG — ANNEKS — ΠΑΡΑΡΤΗΜΑ — ANNEX — ANNEXE — ALLEGATO — PIELIKUMS — PRIEDAS — MELLÉKLET — ANNESS — BIJLAGE — ZAŁĄCZNIK — ANEXO — PRÍLOHA — PRILOGA — LIITE — BILAGA
   
               —
            
            
               Antonio Borges,
            
         
               —
            
            
               Igor Adam Chalupec,
            
         
               —
            
            
               Bertrand Collomb,
            
         
               —
            
            
               Gerhardt Cromme,
            
         
               —
            
            
               David Devlin,
            
         
               —
            
            
               Emílio Gabaglio,
            
         
               —
            
            
               José María Garrido,
            
         
               —
            
            
               Peter Montagnon,
            
         
               —
            
            
               Colette Neuville,
            
         
               —
            
            
               Roland Oetker,
            
         
               —
            
            
               Alastair Ross Goobey,
            
         
               —
            
            
               Rolf Skog,
            
         
               —
            
            
               Andreas Trink,
            
         
               —
            
            
               Jaap Winter,
            
         
               —
            
            
               Eddy Wymeersch.